Täna saates - Võitlus ISISe julmuste vastu:
juudid ja kristlased takistavad koos holokausti Lähis-Idas.
Kas kristlus sureb Ameerikas?
Üha vähem peetakse end kristlaseks. Mõnede meelest on see hea.
Ja - tuhanded Filipiinide lapsed
tänavad Ameerika jalgpallimängijat Tim Tebow'd.
KRISTLIKU MAAILMA UUDISED
Kristlased ja juudid võitlevad koos terrorismi vastu.
Tere! Olen Wendy Griffith. George Thomas on tööreisil.
Džihadistid kiusavad Lähis-Idas toorelt taga tuhandeid kristlasi.
Kristlasi sunnitakse surmaähvardusel islamisse pöörduma.
Paljud nõuavad, et USA seadusandjad tagakiusatuid aitaksid.
Jätkab Abigail Robertson.
Mitmetest maailma paikadest koguneti Washingtoni
kõnelema Lähis-Ida kristlaste tagakiusamisest.
Viha ja terror pühib olematusse iidseid kristlaste kogukondi.
Kristlaste ja Juutide Rahvusvaheline Ühendus ja CWA
arutasid Lähis-Ida religioosset tagakiusu.
Vestluspaneeli juhtis Erick Stackelbeck CBNst.
Arutati, kuidas USA seadusandjad saaksid peatada
julmi rünnakuid usuvähemuste vastu.
Terrorismiekspert Walid Pharese sõnul on Lähis-Ida kristlaste olukord
ISISe tõusuga ajaloo halvimaks muutunud.
Ainuüksi Iraagis ja Süürias on kristlikud vähemused ohus
sattuda etnilise puhastuse ohvriks. See on demograafiline katastroof.
Teiste sõnul peaks Lääs nimetama kuritegude sooritajaid
julgelt islamidžihadistideks.
Kristlased, juudid ja vähemused kannatavad islamidžihadistide käes.
Peab teadma, mis toimub, et saaks vastu võidelda.
Yael Ecksteini sõnul peavad kristlased ja juudid ühiselt võitlema.
Kristlasi ei aeta enam ära, sest neil pole kuhugi minna,
neid lihtsalt tapetakse massiliselt.
Tahan, et kristlased ja juudid selle ühiselt hukka mõistaksid.
Eckstein õhutab kristlasi julmuste vastu meelt avaldama.
Kõik kristlased peaksid ühiselt vabadust nõudma,
mõistma hukka kristlaste tagakiusajad
ja hakkama tegutsema kasvõi hariduse kaudu.
Haridus võib tõhus relv olla.
Abigail Robertson, Washington
Meil on ühendus terrorismianalüütiku Erick Stackelbeckiga.
Julmus kestab rohkem kui aasta. Miks rahvusvaheline kogukond
pole selle peatamiseks rohkem teinud? Kus on ÜRO?
Kogu ÜRO rajati just selleks, et sarnaseid massimõrvu ära hoida.
Süürias ja Iraagis, kristluse hällis Lähis-Idas,
käib genotsiid. ISIS ei varja oma kavatsusi.
Nad tahavad kristlased kristluse hällist hävitada.
"Rahvusvaheline kogukond" ei tee midagi muud,
kui ütleb ehk ÜROs mõne pealiskaudse hukkamõistu.
Seda ei püüta ühiselt lõpetada.
Ajalugu näitab, et genotsiidi ei peata sulepeaga.
Keegi peab füüsiliselt seisma mõrvarite ees ja ütlema: Aitab!
Kui Adolf Hitlerit ja natside sõjamasinat poleks kukutatud,
oleks juutide tapmine jätkunud.
ISISe mahasurumine nõuab mingit maaoperatsiooni.
Kurdid ja Peshmerga väed saavutavad võite,
kuna nad tegutsevad koha peal.
Kurdid paluvad abi. Hea, et seda mainisid.
Vaba maailma juht on eelkõige USA.
Assüüria kristlased, USA-meelsed kurdi sõdurid
ja mõõdukad sunni hõimud paluvad juhtimist ja abi ISISe vastu.
USA juhitud Lääs hetkel seda ei anna.
Rabi Eckstein õhutas kristlasi koostööle.
Kas globaalse koguduse töö tagakiusatute aitamiseks on piisav?
Minu meelest mitte. On tore, et meie uudised seda kajastavad.
Ameerika kristlased hakkavad ärkama.
Juhtisin paneeli. Räägin sellest rahvusvahelisel tasandil.
Juhime sellele tähelepanu oma uudistesaadetes.
Meie elame siin mugavalt. On kohvikutega megakogudused.
Tore, kuid ärgem unustagem oma vendi-õdesid.
Räägime kristlaste tagakiusamisest USAs.
Praegugi hukkub koletise kõhus Lähis-Idas kristlasi.
ISIS ründab kristlasi, juute ja mõõdukaid moslemeid,
aga eelkõige kaht suurt Piibli usundit.
Mis on selle viha taga? - Islamistlik džihaadiideoloogia.
Radikaalses islamis on vana väljend:
"Enne laupäeva-inimesed e juudid, siis pühapäeva-inimesed e kristlased."
Hetkel on sihikul pühapäeva-inimesed ehk kristlased.
Islamistlik džihaadi-ideoloogia lähtub islami õpetustest.
Seda pole poliitiliselt korrektne öelda, kuid seda peab tunnistama.
Aitäh analüüsi eest.
Kristlikud aktivistid marssisid Washingtonis Hiina saatkonna ette
protesteerima ristide eemaldamise pärast sadadelt Hiina kirikutelt.
Patrick Mahoney Kristlaste Kaitsekoalitsioonist kandis suurt risti.
Teised nõudsid valjuhäälditega usuvabadust.
Alates 2014. a algusest on Zhejiangi provintsi võimud
eemaldanud ehitusseadusele tuginedes risti rohkem kui 400 kirikult.
Öeldakse, et kommunistid kardavad kristlike rühmituste kasvu.
Nepaali raputas uus maavärin ja seeria järelvärinaid.
Need polnud takistuseks kristlikele abitöötajatele.
Jätkab Gary Lane.
Hirm ja kindlusetus naasid Nepaali 12. mail,
kui 7,3-palline maavärin
raputas maad vähem kui kolm nädalat pärast eelmist.
Järgmisel hommikul ärkasid nepaallased järelvärinate peale
magnituudiga 6,3 palli. Brian Scott CBN-i kriisiabist on Kathmandus.
Kui maavärin algas, siis kõik karjusid Kathmandus.
See oli vali, verdtarretav õuduse ja hirmu karje.
See kõlas kogu orus poolteist minutit.
Rahvas karjus ja oli paanikas öise maavärina pärast.
Paljud nepaallased ei julge kodudesse naasta.
Paljud magavad endiselt telkides.
Paljud on kurnatud, kuna ei saa öösel hirmust magada.
Paljud sõidavad bussidega riigi lõunaosadesse,
mägedelt alla orgudesse ja tasandikele.
CBN-i katastroofiabi jätkab inimeste aitamist
hoolimata jätkuvast maavärinaohust.
Meil on siin 46 töötajat. Teeme tööd ööd ja päevad.
Jagame tekke ja toitu. Pakume arstiabi.
Kui Issand lubab, hakkame puhast vett jagama.
Nad töötavad Kathmandus ja perifeerias. Uued abijõud on teel.
CBN India 80-tonnine abilast pääseb tollist välja lähipäevil.
Maavärin ei peata meie abitegevust.
Toimetame aktiivselt abi kohale.
Nepaali külaelanikel on suuremad vajadused kui meil,
kes oleme appi tulnud. Teeme pidevalt tööd
ja anname oma parima.
Viime nepaallastele lootust Jeesuse nimel.
See nepaallane elab telgis, sest kodumaja on varisemisohus.
Ta tänas CBN-i riisi, tekkide ja presentkatete eest,
mis ta läheneval mussoonihooajal kuiva hoiavad.
Jumal aitab aidata. Õndsam on anda kui saada.
Armastame, sest Tema armastas meid.
Gary Lane, CBN News
Järgmiseks - üha vähem ameeriklasi nimetab end kristlaseks.
Mida see kogudusele tähendab?
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Tere tulemast tagasi saatesse!
Kasvab ameeriklaste arv, kes pole seotud ühegi usundiga.
Väheneb end kristlaseks nimetavate arv,
selgus Pew Researchi uurimuses.
2014. a nimetas end kristlaseks vähem kui 71% ameeriklasi.
2007. a oli see protsent 78.
23 % nimetas end ateistiks, agnostikuks või usuvabaks.
2007. a oli neid 16 %.
Uurijate sõnul johtub kristlaste arvu vähenemine
protestantlike ja katoliiklike kirikute liikmete vähenemisest.
Massimeedia räägib juba kristluse surmast.
Dr Russel Moore Lõuna Baptistide Liidust ütleb,
et see võib ka hea olla. Efrem Graham küsis, miks.
Miks on uus küsitlus USA-le halb uudis,
aga kogudusele hea uudis?
See on hea uudis kogudusele,
kuna Taevasse ei pääse teeseldes, vaid uskudes.
Kristlus pole kokkuvarisemas.
Kristluse tõsised, teoloogiliselt elavad vormid
peavad vastu või kasvavad. Kultuurikristlus kuivab kokku.
Inimestel on vabadus öelda, mida nad ei usu.
Selline ausus on hea.
Küsitlus lihtsalt näitab, et üha enamad on oma ateismis ausad.
Mõnede väitel tuleks kristluse õpetust uuendada. Mis sina arvad?
Seda on väidetud juba Apostlite tegude raamatust peale.
100 aasta eest öeldi, et kogudus ei kasva ega õitse,
kui ei vabaneta üleloomulikust, nagu neitsist sündimine,
tühi haud ja vee peal käimine.
Üleloomulikust loobunud kirikud kuivasid kokku.
On sama rumal soovitada, et kirik peaks muutma oma seksuaaleetikat
või õpetust pühadusest, et tänapäevaga kaasas käia.
Oled rääkinud peaaegu-kristlusest. Mida sa sellega mõtled?
Ameerika kultuuris pidi rahvas pikka aega
vältimatult kogudusse kuuluma või end kristlaseks nimetama,
et teised teda heaks inimeseks või heaks kodanikuks peaksid
või teda oma kogukonnas või naabruses tõsiselt võtaksid.
See ei kehti enam.
Nüüd tähendab enda Kristuse järgijaks nimetamine,
et teatud inimgrupp hoiab kellestki eemale.
See meenutab Apostlite tegusid, kuna Kristuse järgimisel on karm hind.
Arvudest hoolimata pead koguduse tulevikku helgeks. Miks?
Kuna evangeelne kristlus peab vastu
ja elab vägagi hästi. Uurimuse järgi
peab iga kolmas ameeriklane end evangeelseks kristlaseks.
Pidasin tulevikku helgeks juba enne neid arve,
kuna Jeesus ütles Filippuse Kaisareas:
"Mina ehitan oma kogudust."
Miks meil nii mitmelt poolt väljakutseid heidetakse?
Kuidas tuleks maad evangeliseerida?
Peame oma veendumustele kindlaks jääma, armastama inimesi
ja tunnistama, et massikultuurist hakkab palju põgenikke tulema.
Peame oskama neid vastu võtta ja neile evangeeliumi kuulutada.
Aitäh intervjuu eest! - Aitäh kutsumast.
Huvitav. Kristlaste arvu vähenemine näitab,
et kristlased peavad oma usust paremini rääkima.
Ben Connelly rääkis intervjuus,
et mitteusklikke nähakse tihti projekti, mitte inimestena.
Tema meelest on parim evangeliseerimine sõprus
ja lootus, et Jumal end ise inimestele ilmutab.
Connelly intervjuu leiate uudiste kodulehelt.
Tim Tebow'd tuntakse comebacki poolest jalgpalliväljakutele.
Nüüd aitab ta puudega lapsi.
CBN-i õpetuses "The Transforming Word"
lindistas Pat Robertson tervenduskirjakohti.
"Kõik, mis mu sees on, kiitku Issandat!
Ma ei unusta ainsatki tema heategu!
Ta annab andeks kõik mu ülekohtu, tema parandab kõik mu tõved.
Mu iga saab uueks nagu kotkal."
Pat Robertsoni uus DVD ja CD
"The Transforming Word" - Tervenemiskirjakohad.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Ameerika jalgpallikangelane Tim Tebow
naaseb pärast 2-aastast pausi NFL-i Philadelphia Eagelsi rivistuses.
Uue võimaluse saanud Tebow annab Filipiinide lastele
uue võimaluse elus. Jätkab Lucille Talusan.
Mängujuht Tim Tebow uus lastehaigla
avati äsja ametlikult Lõuna-Filipiinide vaesterajoonis.
See on Mindanao esimene laste ortopeediline haigla.
Seda nimetatakse tervenemispaleeks,
sest siin tervendatakse puudeid ja jagatakse Jeesuse armastust.
Haigla sündis Tim Tebow sihtasutuse
ja lapsi aitava ühenduse CURE International koostöös.
Haiglas korrigeeritakse kompjalgsust ja muid deformatsioone.
Neil inimestel pole raha. Püüame kohelda lapsi kuninglikult.
Mõned on riskirühmalapsed. Mõningaid kiusatakse koolis.
Ütleme CURE-is tihti, et tervenemine muudab kõik.
See vastab nende elus tõele.
Erica rääkis mõni minut enne operatsiooni,
kui rõõmus ta palvevastuse üle on.
Korrigeeritakse tema käsi ja jalgu.
Nutsin alati, kui klassikaaslased mind narrisid.
Mind jäeti seltskonnast välja.
Palvetasin, et nad lõpetaksid mu alandamise.
Olen rõõmus, sest Jumal on hea.
Pärast operatsiooni pääsen matkama ja tantsurühma.
Cherrylyn oli Tebow CURE haigla esimesi patsiente.
Tema jalg purunes 11-aastaselt mootorrattaõnnetuses.
Ema hukkus õnnetuses.
Tema jalg jäi vigaseks ja ema kaotamine oli karm.
Lisaks kaotusvalule oli väga valus käia.
Ma ei suutnud koolis käia, kuna valud olid liiga tugevad.
Cherrylyn on tänulik haiglale, kes tema jalga ravis.
Ta suudab nüüd käia sirgelt ja ilma valudeta.
Ta on tervenenud nii emotsionaalselt kui vaimselt.
Varem ma Jumalale ei mõelnud, kuid nüüd tunnen Teda.
Jeesus on mu Päästja. Ta andis igavese elu.
Ta tervendas mu jala. Nüüd saan kolledži lõpetada.
On tore olla Mindanaol, kuna vähesed trotsivad ohtu,
mida tekitavad uskudevahelised pinged.
Toome sõnumi, et Jeesus on nende poolt.
Ta armastab neid hoolimata rahvusest või usust.
Kõik on teretulnud füüsilist või vaimset tervenemist saama.
Filipiinidel sündinud Tim Tebow haigla avamisele ei pääsenud.
Tema vanemad, kes olid 32 aastat Mindanaol misjonärideks,
tulid tema asemel.
Ta sündis Manilas.
Head arstid päästsid meie elu, sest rasedus oli raske.
Seepärast oleme filipiinlastele tänu võlgu.
Armastus filipiinlaste vastu ajendas teda projektis kaasa lööma.
Me ei arvanud, et kunagi kannab haigla meie nime.
Oleme elevil, uhked ja rõõmsad, et saame jagada Jeesuse armastust
armastada filipiinlasi ja aidata lapsi.
Lucille Talusan, Davao, Filipiinid
Hea reportaaž. Lugusid koguduse tööst maailmas
leiad, kui uudiste Facebooki lehekülje meeldivate hulka lisad.
CBN-i "The Transforming Word - Tervenemiskirjakohad"
on Pat Robertsoni uus DVD- ja CD-õpetussari.
Õpetan Kuningriigi printsiipe, mida Jumal mulle näidanud on.
Sari õpetab, kuidas Jumala Sõna võib elu muuta,
kuidas kogeda Jumala imelist Kuningriiki
ja kui väeline on kuulutada piiblisalme oma ja lähedaste elude üle.
Olen lindistanud valiku kirjakohti,
mida võid kuulata, pähe õppida ja valjult kuulutada,
et oma elus Jumala muutvat väge näha.
Pat Robertson lindistas tervenduskirjakohti.
"Issand, mu Jumal, ma kisendasin su poole
ja sa tegid mu terveks." Ps 30:2
Telli juba täna.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Jeruusalemma Machane Yehuda turg on üks linna populaarsemaid kohti.
Scott ja Nedra Ross külastasid turgu.
Nad märkasid, et sealgi teostub prohveteering.
See on Jeruusalemma kuulsaim turg.
Sarnaselt paljude teiste kohtadega Jeruusalemmas on see üsna eriline.
Oleme Jeruusalemmas
ja ületame tuntud, ajaloolist Jaffa tänavat.
Ca 2,5 km kaugusel on vanalinna Jaffa värav.
19. saj lõpus asus mõni üksik julge juut siia elama,
kaugele väljaspoole linnamüüre.
Nad kolisid vanalinnast turvatud elurajoonidesse.
Seepärast nimetatakse seda Machane Yehudaks,
1887. a rajatud elurajooni järgi.
Jaffa tänav ühendab Jeruusalemma Jaffa sadamalinnaga.
Mõned peavad seda maailma vanimaks sadamaks.
Taaveti ja Saalomoni tellitud Liibanoni seedrid
toodi Jaffast Jeruusalemma.
Nüüd on siin kaunis kõndimistänav, kus liigub modernne kiirtramm.
Mu naine Nedra, mina ja Hannah Ben Haim
käisime turu läbi reedel.
Homme on sabat. Peame ostma challah-leiba.
Neid ostetakse tavaliselt kaks,
kuna Iisraeli rahvas sai kõrbes reedel kõike kahekordselt.
Üks maitsev oliiv. - See on hea ja maitsev.
Õlipuu on üks Iisraeli sümboleid.
Turul on esindatud kümned erinevad kultuurid,
mida juudid rohkem kui sajast riigist endaga kaasa tõid.
Üks Iraani juut avas 1953. a Jeruusalemmas maitseainepoe.
Nüüd peavad poodi lapselapsed.
Kolm põlvkonda on seganud ja müünud siin maitseaineid, Iraanist.
Siin käib ca 200 000 inimest nädalas.
Rikkaid ja vaeseid, noori ja vanu, religioosseid ja sekulaarseid,
ning juute ja araablasi. Tragöödiaidki pole välditud.
"Meenutage ..."
30.7.1997 tapsid enesetapupommitajad 16 inimest.
Ligi 200 sai viga. Kauplemine kuivas terrorirünnakute tõttu peaaegu kokku.
Linnavalitsus uuendas turgu. See on nüüd linna trendikoht.
Restorane, bistroosid, ööelu. - Paik õtiseb.
Kõik asjad tulevad heaks. Tragöödia tõi uut elu.
Üks religioosne juut ütles:
"Kui tahad rääkida Jumalaga, mine Nutumüüri juurde.
Kui tahad näha Jumalat tegutsemas, mine turule." Just seda me nägimegi.
Scott Ross raporteeris Jeruusalemmast. Vägev vaatepilt!
Tänaseks kõik. Järgmise korrani! Jumal õnnistagu teid!
Tõlge: Monika Jaaguri